62021TO0603_INF
Определение на председателя на Общия съд от 23 февруари 2022 г. —WO/Европейска прокуратура
(Дело T‑603/21 R)
„Обезпечително производство — Институционално право — Засилено сътрудничество за създаване на Европейска прокуратура — Регламент (ЕС) 2017/1939 — Номиниране на европейските делегирани прокурори на Европейската прокуратура — Номиниране на единия от кандидатите, посочени от Литва — Молба за спиране на изпълнението — Неспазване на изискванията за форма — Недопустимост“
1.
Обезпечително производство — Спиране на изпълнението — Временни мерки — Условия за постановяване — Fumus boni juris — Неотложност — Значителна и непоправима вреда — Кумулативен характер — Претегляне на всички разглеждани интереси
(членове 278 ДФЕС и 279 ДФЕС; член 156, параграф 4 от Процедурния правилник на Общия съд)
(вж. т. 8)
2.
Обезпечително производство — Изисквания за форма — Представяне на исканията — Кратко изложение на посочените основания — Правни и фактически основания, които не са изложени в жалбата и писмените становища — Общо препращане към други документи — Недопустимост
(членове 278 ДФЕС и 279 ДФЕС; член 76, параграф 1, буква г) и член 156, параграфи 4 и 5 от Процедурния правилник на Общия съд; член 223 от Практическите разпоредби по прилагане на Процедурния правилник на Общия съд)
(вж. т. 10, 11 и 17)
3.
Съдебно производство — Липса на абсолютни процесуални предпоставки — Неспазване на Процедурния правилник — Служебно разглеждане от съда
(член 256, параграф 1 ДФЕС и членове 278 ДФЕС и 279 ДФЕС; член 156 от Процедурния правилник на Общия съд)
(вж. т. 12)
Диспозитив
1)
Отхвърля молбата за допускане на обезпечение.
2)
Не се произнася по съдебните разноски.